Alex Pereira

**Aleksandras Pereira** (, g. 1987 m. liepos 7 d.) – Brazilijos mišrių kovos menų kovotojas, kikboksininkas ir boksininkas, kovojantis UFC organizacijoje. 

Ūgis 1,93 m, svoris 93 kg. Jis yra buvęs Glory organizacijos kikbokso vidutinio ir pusiau sunkaus svorio kategorijų čempionas. Kikbokso karjeroje turi 33 pergales, mišrių kovos menų – 12.

## Karjera

### Kikbokso karjera
Pradėjo kikbokso karjerą vietiniuose, San Paulo, turnyruose. 2014 m. laimėjo Zagrebe vykusį Glory „Middleweight Contender“ turnyrą pusfinalyje nokautu įveikęs amerikietį Dustin Jacoby ir finaluose teisėjų nuosprendžiu įveikus armėną Sahak Parparyan.

2017 m. rugsėjo 16 d. vienbalsiu teisėjų nuosprendžiu laimėjo prieš Simon Marcus ir tapo Glory vidutinio svorio kategorijos čempionu. Čempiono titulą jis apgynė keturis kartus ir 2019 m. rugsėjo 28 d. kovojo prieš Donegi Abena dėl pusiau sunkaus svorio kategorijos tarpinio čempiono diržo. Trečiajame raunde taikliu šoniniu smūgiu iš kairės rankos nokautavo priešininką.

2019 m. gruodžio 21 d. kovoje prieš turką Ertuğrul Bayrak, pirmojo raundo pabaigoje nokautavęs priešininką penktą kartą apgynė savo vidutinio svorio kategorijos čempiono titulą.

2021 m. sausio 30 d. A. Pereirai buvo suteikta galimybė kautis prieš rusą Artem Vakhitov dėl pusiau sunkaus svorio kategorijos čempiono titulo. Dvikovą laimėjo teisėju nuosprendžiu ir tapo pirmuoju kovotoju Glory organizacijos istorijoje, kuris buvo čempionas dvejose skirtingose svorio kategorijose vienu metu.

Dvikovos revanšas įvyko 2021 m. rugsėjo 4 d., kurį A. Pereira pralaimėjo teisėjų nuosprendžiu.

### Mišrių kovos menų karjera

#### Ankstyvoji karjera
Pradėjo mišrių kovos menų karjerą 2015 m. spalio 24 d. dvikovoje prieš Quemuel Ottoni. A. Pereira pralaimėjo dvikovą trečiajame raunde priešininkui jį užsmaugus. Jis laimėjo sekančias tris dvikovas.

#### UFC
2021 m. rugsėjo 3 d. jis pasirašė sutartį su UFC, o lapkričio 6 d. debiutavo organizacijoje dvikovoje prieš graiką Andreas Michailidis. A. Pereira dominavo priešininką ir antrojo raundo pradžioje taikliais kelio ir rankų smūgiais nokautavo priešininką.

A. Pereira laimėjo sekančias tris dvikovas, įskaitant prieš būsimą svorio kategorijos čempioną Šoną Striklandą, ir jam buvo suteikta galimybė kautis prieš tuometinį čempioną Izraelį Adesaniją 2022 m. lapkričio 12 d. Nors dvikova buvo įtempta, A. Pereira penktajame raunde nokautavo čempioną ir tapo UFC vidutinio svorio kategorijos čempionu.

2023 m. balandžio 8 d. įvyko dvikovos revanšas, tačiau šįkart I. Adesanija jį nokautavo ir atsikovojo čempiono titulą.

Jis perėjo į pusiau sunkaus svorio kategoriją ir 2023 m. liepos 29 d. kovojo prieš buvusį svorio kategorijos čempioną Janą Blachovičių. A. Pereira laimėjo teisėjų nuosprendžiu.

2023 m. lapkričio 11 d. jis kovėsi su Jiriu Prochazku dėl pusiau sunkaus svorio kategorijos čempiono titulo. Antrajame raunde nokautavęs priešininką tapo svorio kategorijos čempionu.

2024 m. balandžio 13 d. jis sėkmingai apgynė čempiono titulą kovoje prieš Džamalą Hilą. Pereira pirmajame raunde šoniniu smūgiu nokautavo priešininką.

Birželio 29 d. apgynė čempiono titulą antrajame raunde nokautavus Jirį Prochazką.

Spalio 5 d. ketvirtajame raunde nokautavo Khalil Rountree Jr. ir Pereira trečią kartą apgynė čempiono titulą.

## Asmeninis gyvenimas
A. Pereira turi du sūnus. Jaunesnė sesė – taip pat kikboksininkė, kovojanti Glory organizacijoje.

## Profesionalus rekordas

### Mišrių kovos menų rekordas

### Kikbokso rekordas

### Bokso rekordas

## Nuorodos

* A. Pereiros mišrių kovos menų profilis
* A. Pereiros kikbokso profilis
* A. Pereiros bokso profilis

## Išnašos